
ŠILUTĖS RAJONO SAVIVALDYBĖS ADMINISTRACIJA 

AIŠKINAMASIS RAŠTAS
[bookmark: _Hlk142569596]DĖL 2022 M. VASARIO 24 D. ŠILUTĖS RAJONO SAVIVALDYBĖS TARYBOS SPRENDIMO NR. T1-932 „DĖL ŠILUTĖS RAJONO SAVIVALDYBĖS NARKOTIKŲ KONTROLĖS KOMISIJOS SUDARYMO“ PAKEITIMO

2023 m. spalio 5 d.
Šilutė

	
1. Parengto projekto tikslai ir uždaviniai.

	Pakeisti Šilutės rajono savivaldybės narkotikų kontrolės komisijos sudėtį, patvirtintą               2022-02-24 Šilutės rajono savivaldybės tarybos sprendimu Nr. T1-932 „Dėl Šilutės rajono savivaldybės narkotikų kontrolės komisijos sudarymo“, dėl nutrūkusių kai kurių narių darbo santykių įstaigose / nevyriausybinėse organizacijose, kitų narių, pareiškusių norą dalyvauti komisijos veikloje.

	
2. Kaip šiuo metu yra sureguliuoti projekte aptarti klausimai.

	Lietuvos Respublikos Vyriausybės 2003 m. balandžio 8 d. nutarimu Nr. 416 patvirtinti Pavyzdiniai savivaldybių narkotikų kontrolės komisijos nuostatai reglamentuoja ir Šilutės rajono savivaldybės narkotikų kontrolės komisijos nuostatų, patvirtintų Šilutės rajono savivaldybės 2011 m. rugsėjo 29 d. sprendimo Nr. T1- 146, 8 punktas numato, kad Komisija sudaroma iš savivaldybės ir valstybės institucijų bei įstaigų pasiūlytų atstovų, ne mažiau kaip 10 narių. Komisijos nariai yra sveikatos, švietimo, socialinių įstaigų, Vaiko teisių apsaugos skyriaus, savivaldybės švietimo padalinių, policijos, nevyriausybinių organizacijų ar institucijos, galinčios atlikti narkotikų kontrolę, organizuoti gydymą, reabilitaciją, vykdyti narkomanijos prevenciją bendruomenėje, atstovai, taip pat kiti specialistai. 
Kadangi dėl pasikeitusių darbo santykių įstaigose dalis narkotikų kontrolės komisijos narių (Violeta Riaukienė, Deimantė Piečiūtė) nebegali eiti nario pareigų, jie keičiami į naujus narius (Gabrielė Rakašytė, Rimantė Čiutienė). Taip pat bus patikslintos vienos narės (Audronės Barauskienės) šiuo metu einamos pareigos. Komisijos veikloje pareiškė norą dalyvauti Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Klaipėdos apskrities vaiko teisių apsaugos skyriaus patarėja Šilutės rajono savivaldybėje Indra Pranaitienė.

	
3. Kokių pozityvių rezultatų laukiama.

	Įgyvendinus šį sprendimo projektą, bus patvirtinta Šilutės rajono savivaldybės narkotikų kontrolės komisijos sudėtis. Tęsiama Šilutės rajono savivaldybės narkotikų kontrolės komisijos veikla, koordinuojant narkotikų kontrolės ir narkomanijos prevencijos veiksmus savivaldybės teritorijoje.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Priėmus sprendimą neigiamų pasekmių nebus. 

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	_


	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Nereikia.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Šilutės rajono savivaldybės administracijos tarpinstitucinio bendradarbiavimo koordinatorė Vaiva Pranauskienė

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Narkotikų kontrolės komisija.

	
10. Kiti, autorių nuomone, reikalingi pagrindimai ir paaiškinimai.

	Nėra.






Tarpinstitucinio bendradarbiavimo koordinatorė	             		     Vaiva Pranauskienė                                                    
 (Autorius, pareigos)			                                          (parašas)	                                   (vardas, pavardė)






